
	NÁVRH

	UZNESENIE VLÁDY SLOVENSKEJ REPUBLIKY

		č. ...

	2021




		k informácii o plnení úloh z Uznesenia vlády SR č. 555/2020 a súvisiacom ďalšom postupe a ktorým sa zriaďuje pracovná skupina za účelom posúdenia najvhodnejšej metódy odobratia nezaslúžených benefitov predstaviteľom komunistického režimu a nájdenia riešenia v súvislosti s pretrvávajúcimi problémami štátnych orgánov pri plnení zákonných povinností, resp. povinností z Uznesenia vlády SR č. 555/2020






	Číslo materiálu: 
	

	Predkladateľ: 
	predseda vlády Slovenskej republiky




Vláda

	A.
	berie na vedomie

	
	A. 1.
	informáciu o plnení úloh z Uznesenia vlády SR č. 555/2020 a súvisiacom ďalšom postupe



	B.

	ukladá

	
	ministrovi vnútra
ministrovi obrany
ministerke spravodlivosti


	
	B. 1.






	[bookmark: _GoBack]Predložiť predsedovi vlády SR priebežnú správu o plnení povinností podľa § 27 ods. 1 zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov ako aj povinnosti odovzdania Ústavu pamäti národa príslušných dokumentov podľa tohto ustanovenia zákona.

do 19. marca 2021,


	C.

	zriaďuje

	
	C. 1.


	pracovnú skupinu s cieľom odborne posúdiť najvhodnejšiu metódu, vrátane jej konkrétneho legislatívneho prevedenia, na odobratie nezaslúžených benefitov v oblasti dôchodkového zabezpečenia predstaviteľom komunistického režimu, pripraviť potrebné odborné podklady, najmä z oblasti dôchodkového zabezpečenia, pre prípravu návrhu zákona o odobratí nezaslúžených benefitov predstaviteľom komunistického režimu a nájsť riešenie v súvislosti s pretrvávajúcimi problémami štátnych orgánov pri plnení povinností podľa zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov, resp. povinností z Uznesenia vlády SR č. 555/2020



	D.
	poveruje

	
	ministra práce, sociálnych vecí a rodiny


	
	D. 1.
	aby pracovnú skupinu zriadenú podľa bodu C.1. tohto uznesenia viedol ako jej predseda sám alebo prostredníctvom zástupcu z Ministerstva práce, sociálnych vecí a rodiny, ktorého vymenuje za predsedu tejto pracovnej skupiny, a aby ustanovil ďalších členov tejto pracovnej skupiny

do 1. marca 2021,



	E.

	ukladá

	
	ministrovi vnútra
ministrovi obrany
ministerke spravodlivosti
generálnemu riaditeľovi Sociálnej poisťovne

a

odporúča

riaditeľovi Slovenskej informačnej služby
Správnej rade Ústavu pamäti národa



	
	E. 1.






	vymenovať zástupcov uvedených ústredných orgánov štátnej správy, resp. inštitúcií, za členov pracovnej skupiny zriadenej podľa bodu C.1. tohto uznesenia

do 1. marca 2021,



	
	E. 2.






	zabezpečiť, aby členovia pracovnej skupiny vymenovaní podľa bodu E.1. tohto uznesenia pripravili k rozsahu okruhov vymedzených predsedom pracovnej skupiny, za príslušný ústredný orgán štátnej správy, resp. inštitúciu, ktorú zastupujú, (i) odborný materiál, ktorým posúdia najvhodnejšiu metódu, vrátane jej konkrétneho legislatívneho prevedenia, na odobratie nezaslúžených benefitov v oblasti dôchodkového zabezpečenia predstaviteľom komunistického režimu, resp. ich pozostalým príbuzným (ii) ďalšie potrebné odborné podklady, najmä z oblasti dôchodkového zabezpečenia, pre prípravu návrhu zákona o odobratí nezaslúžených benefitov predstaviteľom komunistického režimu, resp. ich pozostalým príbuzným, a (iii) podrobnú správu o všetkých dokumentoch v zmysle § 2 písm. f) zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov, týkajúcich sa bezpečnostných zložiek v zmysle § 2 písm. g) práve uvedeného zákona, ich činnosti, resp. ich jednotlivých príslušníkov, funkcionárov či iných predstaviteľov, ktoré má vo vlastníctve, držbe alebo správe príslušný ústredný orgán štátnej správy, resp. inštitúcia, ktorú zastupujú

do 19. marca 2021,


	
	E. 3.






	zabezpečiť, aby členovia pracovnej skupiny vymenovaní podľa bodu E.1. tohto uznesenia spoločne (i) odporučili najvhodnejšiu metódu, vrátane jej konkrétneho legislatívneho prevedenia, na odobratie nezaslúžených benefitov v oblasti dôchodkového zabezpečenia predstaviteľom komunistického režimu, resp. ich pozostalým príbuzným (ii) pripravili za jednotlivé ústredné orgány štátnej správy a inštitúcie potrebné odborné podklady – písomné odporúčania ohľadom ustanovení dotknutých právnych predpisov (najmä z oblasti dôchodkového zabezpečenia) na ich úseku, ktoré je potrebné zmeniť/znovelizovať a akým konkrétnym spôsobom je tak vhodné učiniť (vrátane vypracovania ich nového znenia, resp. nových zákonných ustanovení) – pre prípravu návrhu zákona o odobratí nezaslúžených benefitov predstaviteľom komunistického režimu, resp. ich pozostalým príbuzným, a (iii) dospeli k návrhu riešenia v súvislosti s pretrvávajúcimi problémami dotknutých ústredných orgánov štátnej správy, resp. inštitúcií, pri plnení povinností podľa zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov, najmä povinnosti podľa § 27 ods. 1 práve uvedeného zákona, resp. povinností z Uznesenia vlády SR č. 555/2020, 

do 15. apríla 2021,


	F.

	ukladá

	
	ministrovi práce, sociálnych vecí a rodiny



	
	F. 1.





	informovať vládu Slovenskej republiky o záveroch a odporúčaniach pracovnej skupiny v zmysle bodu E.3. tohto uznesenia

do 30. apríla 2021,




	
	

	
	

	
	

	Vykonajú:
	minister práce, sociálnych vecí a rodiny
minister vnútra
minister obrany
ministerka spravodlivosti
generálny riaditeľ Sociálnej poisťovne


	
	

	Na vedomie:
	riaditeľ Slovenskej informačnej služby
Správna rada Ústavu pamäti národa

